Ur.br.: 02-158/2021

U Zagrebu, 31.03.2021. godine

Na temelju članka 24. Temeljnog kolektivnog ugovora za službenike i namještenike u javnim službama i članka 31. Statuta Specijalne bolnice za plućne bolesti (dalje: Bolnica), ravnatelj Bolnice raspisuje

**N A T J E Č A J**

za prijem u radni odnos za radno mjesto

1. **Doktor medicine Specijalist alergologije i kliničke imunologije (m/ž) – 1 izvršitelj**

Uvjeti: VSS, preddiplomski i diplomski studij medicine, odobrenje za samostalan rad, položen specijalistički ispit iz alergologije i kliničke imunologije.

1. **Prvostupnik sestrinstva (m/ž) – 3 izvršitelja**

Uvjeti:VŠS, preddiplomski stručni ili sveučilišni studij sestrinstva, odobrenje za samostalan rad.

1. **Medicinska sestra/tehničar (m/ž) - 2 izvršitelja**

Uvjeti: SSS, srednja škola za medicinske sestre, odobrenje za samostalan rad.

Uz prijavu na natječaj potrebno priložiti: životopis; preslike: osobne iskaznice, diplome/svjedodžbe, odobrenja za samostalan rad; potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Izrazi koji se koriste u objavljenom Natječaju, a imaju rodno značenje, koriste se neutralno i odnose se jednako na muški i ženski rod.

Radni odnos se zasniva uz probni rad u skladu s Pravilnikom o radu.

Za posebne navode u prijavi na Natječaj, kandidati su dužni priložiti dokaze.

Kandidati koji ostvaruju pravo prednosti prilikom zapošljavanja, prema posebnom zakonu, dužni su u prijavi na Natječaj pozvati se na to pravo i priložiti svu potrebnu dokumentaciju propisanu zakonom,

kojom to potvrđuju te takvi kandidati imaju prednost u odnosu na druge kandidate, pod jednakim uvjetima.

Sukladno obvezi iz članka 103. stavka 3. Zakona o hrvatskim braniteljima iz Domovinskog rata i članovima njihovih obitelji (Narodne novine, 121/17), objavljujemo poveznicu na internetsku stranicu Ministarstva branitelja na kojoj su navedeni dokazi potrebni za ostvarivanje prava prednosti prilikom zapošljavanja: <https://branitelji.gov.hr/zaposljavanje-843/843> .

Kandidatom prijavljenim na Natječaj smatra se samo osoba koja podnese pravovremenu i urednu prijavu te ispunjava formalne uvjete iz Natječaja. Urednom prijavom smatra se ona koja sadržava kontakt podatke te sve podatke i priloge navedene u Natječaju. Nepotpune i nepravovremene prijave kao i prijave kandidata koji ne ispunjavaju formalne uvjete iz Natječaja i prijave bez tražene dokumentacije, neće se razmatrati.

Bolnica zadržava pravo dodatnog testiranja kandidata te zadržava pravo poništenja natječaja u cijelosti ili djelomično, bez obrazloženja.

Mole se kandidati da u prijavi točno navedu za koje radno mjesto se prijavljuju. Ukoliko se prijavljuju na više radnih mjesta, za svako pojedino radno mjesto potrebno je dostaviti posebnu zamolbu sa pripadajućom dokumentacijom.

Prijavom na natječaj kandidat daje privolu za obradu njegovih osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Bolnica jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja.

Kandidati će o rezultatima natječaja biti obaviješteni putem web stranice Bolnice.

Prijave kandidata podnose se u roku od 8 dana od dana objave Natječaja u Narodnim novinama, na adresu: Specijalna bolnica za plućne bolesti, Rockefellerova 3, 10000 Zagreb, pisanim putem uz napomenu: »Za natječaj – ne otvarati«.

Prim. dr. sc. Marinko Artuković, dr. med.

Ravnatelj